شەفەق نیوز/ سەرچەوەیگ ئەمنی، ئمڕوو یەکشەممە، خەوەردا لە دەسکردن وە ئۆپراسیۆنیگ ئەمنی فراوانیگ و بەشداری دانیشتوەگان و هێزە سەربازییەگان ئەرا وەشوونکەفتن حەشارگەیل داعش لە باکوور ناحیەی جەلەولا.
سەرچەوەگە ئەرا ئاژانس شەفەق نیوز وت: هێزیگ لە لیوای ٢٠ لە سوپای عراق و کەرتەیل ئەندازیاری سەربازی و دژە مینەگان وە بەشداری خەڵکەگە، ئمڕوو، دەسکردنە ئۆپراسیۆن فراوانیگ لە باخەیل ناوچەی شێخ باوە، وەمینەی حەشارگەیل ریخریاگ داعش لە پشت پەلامارە وەرەودامەگان ک ئاوایەگان و کشاورزەگان کەفنە وەریان لەلایەن ریخریایەگە ک لەناو باخەگان خوەیان شارنەو.
سەرچەوەگە وتیش؛ ئامانج ئۆپراسیۆنەگان ئەوەسە ک باخەگان پاکەو بکریەن و چالاکی کشتوکاڵی وسیاگ لەوەر پەلامار ومەمینەیل داعش لە باخەگان باێدەو، ک زەرەدەیل گەورایگ لە ٨٠٪ لە دانیشتوەیل ناوچەی باکوور جەلەولا داگە.
سەرچەوە ئەمنیە فەرمیەگان هیچ تا ئیسە باس  لە ئەنجام ئۆپراسیۆنەگان نەکردنە.
